Case ID: 1022982
Sentence 1: İşin halları: Kommersiya fəaliyyəti ilə məşğul olan “N” şirkəti ilə cavabdehlər Cavabdeh1 və Cavabdeh2 arasında şüşə materiallarının alqı-satqısı barədə əldə olunmuş razılığa əsasən 2016-cı ilin noyabr ayında şirkət tərəfindən cavabdehlərə dəyəri 50.275 manat təşkil edən 4030 kv.metr şüşə verilmişdir.Şüşənin dəyərinin tam ödənilməməsini iddia edən şirkətlə cavabdehlər arasında mübahisə yarandığından 2018-ci ilin mart ayında şirkət iddia ərizəsi ilə məhkəməyə müraciət edərək şüşənin ödənilməmiş dəyərini təşkil edən 13.200 manatın və borcun ödəniləcək günə qədər hesablanacaq bank uçot dərəcəsi məbləğinin cavabdehlərdən tutulmasına dair qətnamə qəbul edilməsini xahiş etmişdir.